Zaposlenici bolnice, koja je do jučer bila pod sumnjom na zarazu, danas je potvrđeno da ima ospice – izjavio je za DuList ravnatelj OB Dubrovnik doc. dr. sc. Marijo Bekić.

Riječ je o trećem potvrđenom slučaju ospica u Dubrovniku u nepuna dva tjedna.

-Muškarac iz Stona iz prvog potvrđenog slučaja već je pušten kući, a zaposlenik bolnice iz drugog potvrđenog slučaja se još liječi. Za ovaj treći slučaj bi nam u srijedu trebali stići rezultati iz Zagreba – izjavio je voditelj Odjela za epidemiologiju OB Dubrovnik Stjepan Đuričić.

Inače, potvrda ovog slučaja stigla je i iz Nacionalnog referentnog laboratorija za morbile i rubelu HZJZ-a, ali je istaknuto kako je riječ o četvrtom slučaju, što su demantirali i ravnatelj Bekić i šef odjela Đuričić.

-Tri su slučaja u Dubrovniku – rekao je Bekić.

Iz HZJZ-a ističu kako je oboljela osoba epidemiološki povezana s prvim slučajem iz Dubrovnika te da se protuepidemijske mjere i dalje provode.